Aṭas n yimdanen ur nessemgarad ara, gar tsuqilt d wusfar, ɣur-sen, amsuɣel, traducteur, d umterǧem, d yiwen. Sin n yikalan-agi, n wuḥric n tasnilest, myuqanen nezzeh maca, mgaraden daɣen deg kra n tenqiḍin. D aqeddic i d-yettilin deg yiwen n lawan di tilawt. Yettɛeddi deg wakud i deg i d-yella yinaw anesli, (d afsar s umsetbeɛ) mebla asselak n yisegzawalen neɣ arraten niḍen. Imsufar iǧehden deg uḥric-a, ttawin tasatal n tutlayt taɣbalut s uḥareb ɣef unamek aɣbalu, ttɛawaden-d akk i talɣiwin d tanfaliyin n yal ass, d tid yeɛnen tidelsiwin i wakken ad fehmen medden izzen-nni. Ayen izemren ad iɛiwen amesafar, tirmit, ccfawat i yal tadyant akked tiherci. Asfar, d axeddim ɣef isenfaren i d-yettḥettimen tasuqilt yellan srid, am : yinejmuɛen, ttaɛidat yeɛnan tujya… 1. Semmus n tenqiḍin tigejdanin s ways temgarad tsuqilt d ufsar : a. Talɣut timawit d talɣut n tira « Information orale et information écrite » :